
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1155 


30 Δεκεμβρίου 2002 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
σχεδίου περιοχή του δήμου Ελλησπόντου (Ν. Κο¬ 
ζάνης) για τη μετεγκατάσταση του οικισμού Κλεί- 
του και καθορισμός χρήσεων γης και όρων και πε¬ 
ριορισμών δόμησης αυτού. 1 

ΑΠΟΦΑΣΕΙΣ 

Κήρυξη ως αναδασωτέας δημοσίου δάσους χαλεπίου 
πεύκης, συνολικού εμβαδού (163 στρεμμ.) εκατόν 

εξήντα τριών στρεμμάτων [τμήμα 1: (Α, Β, Γ, Δ,. 

Σ, Τ, Υ, Φ, Α) εμβαδού (125 στρεμμ.) και τμήμα 2: (Α', 

Β', Γ, Δ', Ε', Ζ', Η',Α') εμβαδού (38 στρεμμάτων)] στη 
θέση «Σουράβλια - Μπλε Λιμανάκι» Άνω Βασιλικών 
περιφέρειας Δήμου Σαλαμίνας της Νομαρχίας Πει¬ 
ραιά . 2 


ΔΙΑΤΑΓΜΑΤΑ 

Ο) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του δήμου Ελλησπόντου (Ν. Κοζάνης) 
για τη μετεγκατάσταση του οικισμού Κλείτου και 
καθορισμός χρήσεων γης και όρων και περιορισμών 
δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις των άρθρων 114 (παρ. 2β), 152 (παρ. 6, 
10), 154, 160 (παρ. 1, 2, 3), 161, 188, 243, 248, 249, 250, 
254 και 255του από 14.7.1999 Π.Δ/τος «Κώδικας Βασικής 
Πολεοδομικής Νομοθεσίας» (Δ' 580), όπως η παρ. 2 του 
άρθρου 114 αντικαταστάθηκε με το άρθρο 54 του Ν. 
2721/1999 (ΑΊ12) και τα άρθρα 243,248, 249,250 και 255 
τροποποιήθηκαν με τα άρθρα 4, 5, 6, 7, 12 και 13 αντί¬ 
στοιχα του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140). 

2. Τη ν 121721 /1368/0010/24.2.1997 κοινή Υπου ργική α¬ 
πόφαση «Αναγκαστική απαλλοτρίωση οικιστικής περιο¬ 


χής της προς μετεγκατάσταση κοινότητας Κλείτου Εορ- 
δαίαςΝ. Κοζάνης συνολική έκτασης 1.300.000 τμ περίπου 
(Δ' 198/97). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγ. 2α του άρθρου 1 του Ν. 
2469/1997 (Α'38). 

4. Την Υ6/31.10.2001 απόφαση Πρωθυπουργού και Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων» (Β' 
1484). 

5. Την 121072/29.3.1996 απόφαση του Υπουργού Γε¬ 
ωργίας. 

6. Την 95744/10444/7.11.2001 απόφαση της Υπουργού 
Περιβάλλοντος Χωροταξίας και Δημοσίων Έργων «Έ¬ 
γκριση Περιβαλλοντικών όρων για τη μετεγκατάσταση 
του οικισμού Κλείτου Ν. Κοζάνης». 

7. Την Τεχνική έκθεση της ΔΕΗ για την αναγκαιότητα με¬ 
τεγκατάστασης του οικισμού Κλείτου στο νομό Κοζάνης. 

8. Το 243/2.3.2001 έγγραφο του τμήματος Τοπογραφι- 
κής Νομαρχιακής Αυτοδιοίκησης Κοζάνης. 

9. Την 112/2000 γνωμοδότηση του δημοτικού συμβου¬ 
λίου Ελλησπόντου. 

10. Τις 290/2001 και 294/2001 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

11. Το γεγονός ότι απο τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ. 

12. Τις 292/02 και 524/2002 γνωμοδοτήσεις του Συμ¬ 
βουλίου της Επικράτειας, με πρόταση της Υφυπουργού 
Περιβάλλοντος Χωροταξίας και Δημοσίων Έργων, απο¬ 
φασίζουμε: 

Άρθρο 1 

Καθορίζονται οι οριογραμμέςτου ρέματος που βρίσκε¬ 
ται στην εκτός σχεδίου περιοχή δήμου Ελλησπόντου (Ν. 
Κοζάνης), όπως φαίνονται με μπλέ γραμμή στα δύο (2) α¬ 
πό τα τέσσερα (4) διαγράμματα του άρθρου 2. 

Άρθρο 2 

Εγκρίνεται τοπικό ρυμοτομικό σχέδιο στην εκτός σχε- 

δίου περιοχή οικισμών Αργίλλου και Πρωτοχωρίου του δή¬ 
μου Ελλησπόντου (Ν. Κοζάνης) για τη μετεγκατάσταση του 
οικισμού Κλείτου σε θέση που καθορίστηκε με την 
121721/1368/24.2.1997 κοινή υπουργική απόφαση με τον 
καθορισμό οικοδομικών τετραγώνων, οδών, πεζοδρόμων, 
κοινοχρήστων χώρων, χώρων κοινοχρήστου πρασίνου, 
πλατείας, στάθμευσης, αθλητικού κέντρου, παιδικής χα¬ 
ράς, χώρου πολιτιστικών λειτουργιών, διοίκησης υπηρε¬ 
σιών, δημοτικού σχολείου, γυμνασίου - λυκείου, εκκλη¬ 
σίας, εμπορικού κέντρου, δημοτικού ξενώνα, εκθεσιακού - 
χειροτεχνικού κέντρου, υπερτοπικού πάρκου αναψυχής, 
όπως οι παραπάνω ρυθμίσεις φαίνονται στα τέσσερα (4) 
σχετικά πρωτότυπα διαγράμματα σε κλίμακα 1:1000, που 
θεωρήθηκαν απο τον Προϊστάμενο της Διεύθυνσης 
Τοπογραφικών Εφαρμογών με την 19852/2002 πράξη του 
και που αντίτυπό τους σε φωτοσμίκρυνση δημοσιεύονται 
με το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 2 του παρό¬ 
ντος. 

Άρθρο 4 

1. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας εγκρίνεται το 
πολεοδομικό σχέδιο επιβάλλεται προκήπιο πλάτους τεσ¬ 
σάρων (4), δέκα (10) μέτρων και μεταβλητό πλάτους από 
τέσσερα (4) έως δέκα (10) μέτρα, όπως φαίνεται στα δια¬ 
γράμματα του άρθρου 2. 

Άρθρο 5 

1. Στα οικοδομικά τετράγωνα που χαρακτηρίζονται στα 
διαγράμματα του άρθρου 2 με το στοιχείο Α, επιτρέπο¬ 
νται οι χρήσεις αμιγούς κατοικίας, όπως προσδιορίζονται 
από το άρθρο 2του από 23.2.1987 Π.Δ/τος (ΔΊ66). 

2. α. Σε τμήματα οικοδομικών τετραγώνων που χαρα¬ 
κτηρίζονται στα ίδια ως άνω διαγράμματα με το στοιχείο 
Γ επιτρέπεται η χρήση γενικής κατοικίας, όπως προσδιο¬ 
ρίζεται από το άρθρο 3 του ίδιου ως άνω Π.Δ/τος με εξαί¬ 
ρεση τα πρατήρια βενζίνης. 

β. Η ανωτέρω χρήση περιορίζεται μόνο στα οικόπεδα 
που έχουν πρόσωπο επί των αντίστοιχων οδών και εμβα¬ 
δόν ίσον με το εμβαδόν της αρτιότητας. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

Α. 1. Ελάχιστο πρόσωπο: δέκα οκτώ (18) μέτρα. 

Ελάχιστο εμβαδόν: πεντακόσια (500) τ. μέτρα. 

2. Μέγιστο ποσοστό κάλυψης των οικοπέδων:σαράντα 
τοις εκατό (40%) της επιφάνειας τους. 


3. Συντελεστής δόμησης: πενήντα εκατοστά (0,50). 

4. α. Μέγιστο επιτρεπόμενο ύψος των ανεγερθησομέ- 
νων κτιρίων: επτά και μισό (7,50) μέτρα. 

β. Πάνω από το μέγιστο επιτρεπόμενο ύψος επιβάλλε¬ 
ται η κατασκευή στέγης μεγίστου ύψους ενός και μισού 
(1,50) μέτρου. 

5. Απαγορεύεται η κατασκευή κτιρίων επί υποστηλωμά- 
των (ΡΙΙΟΤΙ3). 

6. α. Επιβάλλεται η δημιουργία ενός χώρου στάθμευσης 
ανά 200 τ.μ. κατοικίας. 

β. Επιτρέπεται η δημιουργία ενός στεγασμένου χώρου 
στάθμευσης μεγίστης επιφάνειας 25τ.μ. ανά οικόπεδο μη 
προσμετρούμενης στο συντελεστή δόμησης. 

Β. Οι όροι και περιορισμοί δόμησης των κοινωφελών και 
ειδικών χρήσεων χώρων που καθορίζονται με το άρθρο 2 
του παρόντος (πολιτιστικών λειτουργιών, διοίκησης υπη¬ 
ρεσιών, δημοτικού σχολείου, γυμνασίου - λυκείου, εκκλη¬ 
σίας, εμπορικού κέντρου, δημοτικού ξενώνα, εκθεσιακού - 
χειροτεχνικού κέντρου) ορίζονται ως εξής: 

1. Μέγιστο ποσοστό κάλυψης: εξήντα τοις εκατό (60%) 
της επιφάνειας κάθε χώρου. 

2. Συντελεστής δόμησης: πενήντα εκατοστά (0,50). 

3. Μέγιστο επιτρεπόμενο ύψος των ανεγερθησομένων 
κτιρίων: δέκα πέντε (15) μέτρα. 

4. Απαγορεύεται η κατασκευή κτιρίων επί υποστηλωμά- 
των (ΡΙΕΟΤΙ3). 

Γ. Επιπλέον των ανωτέρω ισχύουν τα εξής: 

1. Επιβάλλεται η διάσπαση του κτιριακού όγκου για κτί¬ 
ρια μεγαλύτερα των 500 πΤ. 

2. Απαγορεύεται η κατασκευή συνεχών εξωστών περι¬ 
μετρικά του κτιρίου. 

3. Οι στέγες είναι δίρριχτες ή τετράρριχτες με μέγιστη 
κλίση σαράντα τοις εκατό (40%) και πρέπει να καλύπτουν 
τουλάχιστον το 80% της επιφάνειας του τελευταίου ορό¬ 
φου. 

4. Για την τήρηση των αναφερομένων στις προηγούμε¬ 
νες παραγράφους ειδικών όρων δόμησης απαιτείται γνώ¬ 
μη από την αρμόδια Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

Άρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και 
Δημοσίων Έργων αναθέτουμε την δημοσίευση και εκτέ¬ 
λεση του παρόντος διατάγματος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

Αριθ. 3297 (2) 

Κήρυξη ως αναδασωτέας δημοσίου δάσους χαλεπίου 
πεύκης, συνολικού εμβαδού (163 στρεμμ.) εκατόν ε¬ 
ξήντα τριών στρεμμάτων [τμήμα 1: (Α, Β, Γ, Δ,.Σ, 

Τ, Υ, Φ, Α) εμβαδού (125 στρεμμ.) και τμήμα 2: (Α', Β', 
Γ, Δ', Ε', Ζ', Η', Α') εμβαδού (38 στρεμμάτων)] στη θέση 
«Σουράβλια - Μπλε Λιμανάκι» Άνω Βασιλικών Περιφέ¬ 
ρειας Δήμου Σαλαμίνας της Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: Α) των άρ. 24 παρ.1 και 117 παρ. 3του 
Συντάγματος της χώρας. 

Β) Των άρ. 200, 201,203, 204 και 205 του Ν.Δ. 86/1969 
(ΦΕΚ7Τ.Α718.1.1969) «περί Δασικού κώδικα». 

Γ) Των άρ. 37, 38, 39, 40, 41, 42, 43, 44, και 79 του Ν. 
998/79 (ΦΕΚ 289/ τ. Α'/29.12.1979) «περί προστασίας δα¬ 
σών και των δασικών εν γένει εκτάσεων της χώρας» κα¬ 
θώς και του άρ. 70 παρ. 3, όπως συμπληρώθηκε με το άρ. 
12 παρ. 2 του Ν. 2040/92 (ΦΕΚ 70 τ. Α'/23.4.1992 ) «περί 
ρύθμισης θεμάτων Υπουργείου Γεωργίας κ.λπ.». 

Δ) Του Ν. 3200/1955 «περί διοικητικής-αποκεντρώσε- 
ως», σε συνδυασμό με τις διατάξεις του Ν.Δ. 532/1970 
(ΦΕΚ 103τ. Α71970) «περί συμπληρώσεωςτων διατάξεων 
διοικητικής αποκεντρώσεως» σε συνδυασμό με τις διατά¬ 
ξεις του Β.Δ. 709/5.11.1970 ΦΕΚ 235 τ. Α'/1970 «περί κα¬ 
θορισμού των διατηρουμένων αρμοδιοτήτων κ.λπ.». 

Ε) Τωνάρ. 4παρ. 6 καιθπαρ. 7του Ν. 2240/94 (ΦΕΚ 153 
τ.Α'/1994) και των άρ. Μπαρ. 1,2 και 15 του Ν. 2399/96 
(ΦΕΚ90τ. Α71996). 

ΣΤ) Του άρ. 7 του Ν. 2503/97 (ΦΕΚ 107 τ.Α'/30.5.1997) 
«περί Διοίκησης, οργάνωσης, στελέχωσης της Περιφέ¬ 
ρειας κ.λπ.». 

Ζ) Των άρ. 1 παρ. 2,1 παρ. 7 και 3 παρ. 4 του Ν. 2647/98 
(ΦΕΚ 237 τ. Α722.10.1998) «περί μεταβίβασης αρμοδιο¬ 
τήτων στις Περιφέρειες». 

2. Τις εξής διαταγές του Υπουργείου Γεωργίας: 

α) 160417/1180/9.7.1980. 

β) 182447/3049/24.9.1980. 

γ) 141823/24.2.1983. 

δ) 80300/4928/5.8.1991. 

3. Την 86/7.9.1997 απόφασή μας «περί μεταβίβασης 
στους Δ/ντές Δασώντης Περιφέρειας, της εξουσίας να υ¬ 
πογράφουν με εντολή μας κ.λπ.». 

4. Την 7495/22.10.2002 πρόταση του αρμόδιου Δασαρ¬ 
χείου Πειραιά σχετικά με την κήρυξη ως αναδασωτέας 
του κατωτέρω δάσους χαλεπού πεύκης συνολικής έκτα¬ 
σης (163 στρεμμ.) εκατόν εξήντα τριών στρεμμάτων [τμή¬ 


μα 1: (Α, Β, Γ, Δ, .Σ, Τ, Υ, Φ, Α) εμβαδού (125 στρεμμ.) 

εκατόν είκοσι πέντε στρεμμάτων καιτμήμα2: (Α', Β', Γ',Δ', 
Ε', Ζ', Η', Α') εμβαδού (38 στρεμμάτων) τριάντα οκτώ 
στρεμμάτων] που καταατράφηκε από πυρκαγιά την 
17.7.2002 στη θέση «Σουράβλια - Μπλε Λιμανάκι» Άνω Βα¬ 
σιλικών Περιφέρειας Δήμου Σαλαμίνας», όπως εμφαίνε- 
ται στο από 22.10.2002 Τοπογραφικό Διάγραμμα κλίμα¬ 
κας 1:10.000 του Δασαρχείου Πειραιά. 

5. Την εκ του Συντάγματος υποχρέωση για την επανε- 
γκατάσταση της δασικής βλάστησης που καταστράφηκε 
από πυρκαγιά την 17.7.2002 και η οποία θα αποκαταστα¬ 
θεί με φυσική αναγέννηση ή με πρόγραμμα τεχνητής α¬ 
ναδάσωσης σύμφωνα με τις εκάστοτε ισχύουσες διατά¬ 
ξεις, αποφασίζουμε: 

Κηρύσσουμε ως αναδασωτέα με σκοπό την προστασία 
για την επανεγκατάσταση της δασικής βλάστησης που 
καταστράφηκε από πυρκαγιά την 17.7.2002 δημόσιο δά¬ 
σος χαλεπίου πεύκης. Η έκταση αυτή, που βρίσκεται στη 
θέση «Σουράβλια - Μπλε Λιμανάκι» του Δήμου Σαλαμίνας 
του Νομού Πειραιά και καλυπτόταν από Δάσος χαλεπίου 
πεύκης, σχίνα, αγριελιές, κέδρους, ασπάλαθους, αφά¬ 
νες. 

Στο από 22.10.2002 διάγραμμα με κλίμακα 1: 10.000 το 
οποίο αποτελεί αναπόσπαστο μέρος της απόφασης αυ¬ 
τής, η εν λόγω έκταση συνολικού εμβαδού (163 στρεμμ.) 
εκατό εξήντα τριών στρεμμάτων φαίνεται με τα στοιχεία 
και με όρια: 

Τμήμα 1 (Α, Β, Γ, Δ,.,., Σ, Τ, Υ, Φ, Α) εμβ. (125 στρεμμ.) ε¬ 
κατόν είκοσι πέντε στρεμμάτων. 

Ανατολικά: Δάσος χαλεπού πεύκης και Δημ. Αναδ. έ¬ 
κταση. 

Δυτικά: Δάσος χαλεπίου πεύκης και Δημ. Δασ. έκταση. 

Βόρεια: » » » » » 

Νότια: Δάσος χαλεπίου πεύκης και Δημ. Δασ. Αναδ. έ¬ 
κταση. 

Τμήμα 2 (Α', Β', Γ, Δ', Ε', Ζ', Η', Α') εμβαδού (38 στρεμ¬ 
μάτων) τριάντα οκτώ στρεμμάτων. 

Ανατολικά: Δημ. Αναδ. Δασ. έκταση. 

Δυτικά: » » » 

Βόρεια: 

Νότια: Ισχύει η 464/98 Πράξη Χαρακτηρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Νοεμβρίου 2002 

Ο Γενικός Γραμματέας Περιφέρειας 
(Τ.Υ.Σ.) 

ΜΙΧΑΛΗΣ ΚΥΡΙΑΚΙΔΗΣ 













